JUMAL KÕNELEB
Tere jälle!
Oleme alustanud uue teemadesarjaga,
mis käsitleb Jumala õnnistust
ja Piiblist leitud põhimõtteid.
Seda, kuidas saada õnnistus voolama meie eludes.
Ma ei tea sinu kohta,
aga mina küll tahan näha Jumala õnnistust oma elus.
Oleme juba käsitlenud mõningaid põhimõtteid.
Esimene põhimõte on see, et me peame uskuma,
et Jumal on hea ja tahab meid õnnistada.
Tõin selle kohta ka näite,
et ükskõik, kui palju ma ka püüaksin seda oma rahakotti Joyle toppida,
kui ta ei taha seda vastu võtta ega usu, et ma tahan seda talle anda,
siis ta seda ka ei saa. Aga sa ju tahad seda?
Tahan! - Võta siis!
Teine põhimõte, millest rääkisime, on see,
et Jumala õnnistus teeb rikkaks.
Jumala rikkus on vahel erinev sellest, mida meie mõtleme.
Piibel räägib sellest, et me oleksime rikkad usus,
rikkad armastuses ja rikkad heades tegudes.
See on tõeline rikkus.
Nüüd jätkame ja läheme kolmanda põhimõtte juurde.
Keskendume Jumala õnnistuse juures üpris palju siiski sellele,
kuidas see seostub meie rahaasjadega,
sest see on olnud meile väljakutseks
ja usun, et on seda ka mitmetele teistele.
Jumal soovib meid kõiki sel teemal õpetada.
Jumala õnnistus on peidetud Tema plaani sisse.
Sinu ja minu elu kohta käiva plaani sisse.
Selle fakti leiame Matteuse evangeeliumist 6:31
Oleme seda varemgi lugenud.
"Ärge siis hakake muretsema, öeldes: Mis me sööme?”
või Mis me joome?” või Millega me riietume?”
Sest kõike seda taotlevad paganad.
Teie taevane Isa teab ju, et te seda kõike vajate.
Aga otsige esmalt Jumala riiki ja Tema õigust,
siis seda kõike antakse teile pealegi!"
Jeesus ütleb otse ja õpetab, et otsiksime esmalt Tema tahet
ja Tema plaani oma elu jaoks;
Tema õigust ja tegutsemisviise, et teha asju õigesti.
Sellele järgneb automaatselt õnnistus.
See on nii tohutult imeline asi. - On tõesti.
See on nii vabastav ja tänulikuks tegev asi.
Just see, et ma saan Teda teenida.
Ma võin otsida esmalt Teda.
Ma ei pea ohverdama kogu oma elu mammona altarile.
Ma tohin tõesti teenida ja otsida Jumalat.
See pole olnud minu jaoks iseenesestmõistetav asi,
et me võime teha sellist asja, mida mina armastan üle kõige.
See on maailma parim asi, et võin Teda otsida,
Teda tundma õppida ja teenida. Investeerida Temasse.
See on kõige imelisem asi, mis üldse olemas on.
Saame ka usaldada, et kui me niimoodi teeme,
siis Jumal hoolitseb meie eest.
See pole nii, et anname kogu oma elu Talle,
otsime Tema tahet ja Teda enne kõike muud,
ning kõik muu jääb ripakile.
Jeesus kõrvutab siin kaks asja.
Mida me oma elus otsime?
Kas otsime materiaalset kindlust või otsime eelkõige Teda ennast?
Jeesus ütleb otse: "Ärge tehke nii nagu paganad!"
Paganad püüdlevad selle poole, et neil oleks nii palju raha,
et nad saaksid sellele toetuda ning osta just soovitud maja
ning need riided ja kõike muud.
Maailma inimeste soov ongi see,
et esmajoones otsitaksegi turvatunnet rahast ja asjadest.
Kuid Jeesus ütleb: "Ärge tehke nii!
Otsige esmalt mind ja siis antakse teile ka kõike muud."
See pole mitte alati seotud millegi halvaga.
Enamasti on meil ju head kavatsused.
Me püüame kõik anda endast parima selles elus.
Minuga oli nii, et ma kartsin väga palju.
Ma kartsin oma pere pärast
ja loobusin oma igatsusest ning soovist Teda teenida.
Hakkasin otsima pere heaks suuremat sissetulekut.
Minu puhul viis see läbipõlemiseni ja ma kaotasin kogu elurõõmu.
See ei juhtunud äkitselt, vaid tasapisi. - Ma mäletan seda.
Tasapisi hakkas süda kivinema ja ma muutusin riiakaks ja kriitiliseks.
Ja samas ma ei mõistnud, miks mu elu kandis halba vilja.
See võib tekkida märkamatult, kuigi motiiv on ju päris hea.
Me ju peame oma perekonna eest vastutama.
On imeline, et Issand siiski julgustab ja ütleb väga selgelt,
et palju tähtsam on otsida esmalt Teda.
Otsi esmalt Tema riiki, otsi esmalt Teda.
Teised asjad hakkavad paika loksuma ja nii läks lõpuks ka minuga.
See räägib eelkõige sellest,
et Jumal on kavandanud me jaoks hea elu.
Ta teab, mille jaoks Ta on sind ja mind loonud.
Ta teab ja Tema plaan on imeline.
Ta on selle plaani sisse pannud kõik selle,
mida eluks ja jumalakartuseks vaja läheb.
Või lihtsamalt öeldes - mida sa eluks vajad.
Jumal pole selline, kes kavandab küll hea elu -
loob sind ja mind, kavandades meile hea elu,
aga siis unustab selle juures ära, et meil on tarvis ka toitu ja riideid.
Ei. Ta on kavandades kõige peale mõelnud.
On vabastav teada, et tohin panna Jumala esikohale.
Kui hakkan Teda teenima, saan ka eluga hakkama.
Jumal teab minu vajadusi.
Jeesus ütleb ju siingi otse, et Taevaisa teab meie vajadusi.
Kui paneme esikohale mateeria - raha ja asjad,
ei tee see meid õnnelikuks.
Kuulsin ühest uurimusest,
mille jaoks küsitleti inimesi, kellel oli erinev sissetulek.
Nii väga vaeseid, keskmise tuluga kui ka rikkaid ja miljonäre.
Nende käest küsiti sama küsimus:
"Kui palju sa vajad, et olla rahul?"
Kõik vastasid täpselt sama moodi: "Veidikene rohkem!"
Pisut rohkem. Kui oleks veidi enam, siis mul oleks kõike piisavalt.
Vaene ütles nii, keskmise sissetulekuga ütles nii
ja isegi miljonäri meelest oleks vaja veidi rohkem saada.
Siis ma oleksin rahul.
Teame, et elame reklaamirahe all,
kus meid pommitatakse rahulolematusega.
"Sellest ei piisa, mis sul on!"
Kui me selle liimile läheme ja ostamegi uue külmkapi
või uue nõudepesumasina või viimase moe leivaküpsetaja,
siis juba nädala pärast on see vananenud.
Keegi on juba ostnud omale veel uuema mudeli.
Nii see on ja reklaamitegijad teavad, millist nuppu vajutada,
et meil tekiks rahutus ja soov seda asja omale saada.
Ometi ütleb Piibel esimeses kirjas Timoteosele 6:9
"Kes tahavad aga rikastuda," ehk need kes otsivad esmalt raha,
"need langevad kiusatusse ja lõksu,
paljudesse rumalaisse ja kahjulikesse himudesse,
mis vajutavad inimesed sügavale hävingusse ja hukatusse."
Piibel hoiatab meid väga.
Ühes kohas öeldakse lausa: "Rahaahnus on kõige kurja juur."
Päris karmilt öeldud.
Pane tähele, et Piibel ei ütle, et raha on kurja juur.
Küll aga on seda rahaarmastus. See on kõige kurja juur.
"Sest raha ihaldades on mõnedki eksinud ära usust
ja on ise endale valmistanud palju valu."
Piibel on selle asja suhtes väga selgesõnaline.
Ära pane raha esikohale.
See ei too sulle seda õnne, mida reklaamid ja muu lubavad.
See ei too sulle ka rahu.
See ei too rikkust, mida tegelikult igatsed ja vajad.
Pane Jeesus esikohale, siis leiad ka rahu.
Saad rahu ja usu
ning Jeesus lubab anda sulle ka kõike muud, mida vajad.
Aamen.
Nii see on. Imeline ja tulvil rahu.
See on täiuslik elu.
Paulus kirjutab sellest, kuna juba sel ajal oli kristlasi,
kes langesid rahaarmastuse lõksu ja nende ellu tulid raskused.
Paulus hoiatab selle eest. Ära lange sellesse lõksu!
Jookse sina muudkui Jeesuse järel ja ära jookse raha sabas.
Järgmiseks põhimõte number neli.
Neljas põhimõte, mida oleme rahaasjade koha pealt
Piiblit uurides ja Jumala tahet otsides õppinud,
leidub Vanas Testamendis ja see käib kümnise kohta.
Kas soovid selle ette lugeda?
Malaki raamat 3:10-12
"Tooge kõik kümnis täies mõõdus varaaita,
et mu kojas oleks toitu,
ja proovige mind ometi sellega, ütleb vägede Issand.
Tõesti, ma avan teile taevaluugid ja kallan teile õnnistust küllastuseni.
Ja ma sõitlen teie pärast rohutirtse, et need ei hävitaks teie põlluvilja,
ja et teie viinapuu väljal ei jääks viljatuks,
ütleb vägede Issand.
Siis kiidavad teid õndsaks kõik rahvad,
sest te saate ihaldatud maaks, ütleb vägede Issand."
Imeline! - On tõesti!
Siin on antud vägev lubadus.
Siin öeldakse, et kui meie anname kümnist
ehk 10% oma sissetulekust -
kui me anname selle Issandale Tema koja tarvis,
et Tema koda üles ehitada,
siis Issand ütleb lausa, et paneksime Teda sellega proovile!
See on ainus kirjakoht, milles Jumal sedasi ütleb.
"Pane mind sellega proovile!"
"Tõesti, ma avan teile taevaluugid ja kallan teile õnnistust küllastuseni."
Teises tõlkes öeldakse: "Õnnistust nii palju,
et teil pole selle hoiustamiseks piisavalt ruumigi."
Mida see kümnise andmine tähendab?
See tähendabki,
et me anname Issandale konkreetselt 10%
kõigi meie sissetulekute pealt.
Vaatame oma rahakoti sisu, arvutame sellest 10%
ja see kuulubki Issandale.
Miks see on nii oluline?
Sellel on mitmeid põhjuseid ja selles on peidus õnnistus.
Jumal ütleb, et kui me nii teeme,
siis Tema valab õnnistuse meie elude üle.
Selle kohta võib erinevates kogudustes
olla erinevaid õpetusi.
Tahan lihtsalt tuua mõne väikese asja esile.
Kümnise andmine on Jumala antud põhimõte.
Leiame seda nii Vanas kui Uues Testamendis.
Esimene asi, miks Jumala Sõnas on selline põhimõte välja toodud,
on see, et siis on Jumal esikohal meie rahaasjades.
Kui ma kõigest, mida ma saan, annan esmalt Jumalale
ja pane tähele - just esmalt,
siis iga kord, kui seda teen, pean ma meeles,
et kõik, mida ma olen saanud ja mis mul on,
kogu mu elu ja kogu mu maailm kuulub Issandale
ja ma pean seda meeles ning annan sellest Jumalale tagasi.
Tänuga selle eest, mida Tema on mulle andunud.
Imline! - On küll.
See on nii imeline! - On tõesti.
Hea, et on selline põhimõte. Muidu see läheks meelest.
Aga kui on selline põhimõte ja iga kuu tuletab mulle meelde,
et ma saan jälle anda kümnist ja näidata konkreetselt Issandale:
"Ma armastan Sind, usaldan Sind ja sõltun Sinust!
Võid olla minu rahaasjades osaline ja tänu, et Sa õnnistad mind!
Tänu, et Sa avad oma Taevaluugid ja valad õnnistust rikkalikult mu üle!"
See toob iga kord suure rõõmu, kui seda päris konkreetselt teha.
3 Moosese raamatus 27:30 öeldakse nii:
"Ja kõik maa kümnis maa seemnest ja puude viljast on Issanda päralt."
Võiksime sama hästi öelda:
kümnist palgast ja muudest tasudest on Issanda omad.
"See on pühitsetud Issandale."
See on kingitus Issandale.
Vaatame õige, kes esimesena kümnist andis.
See oli meie usu alustaja ja esiisa Aabraham.
Aabraham andis Jumalale tänutäheks kümnist
peale nende vaenlaste võitmist,
kes olid tema vennapoeg Loti vangistanud.
Leiame selle loo 1 Moosese raamatust 14:18-24
"Ja Melkisedek, Saalemi kuningas, tõi leiba ja veini,
sest tema oli kõige kõrgema Jumala preester,
ja õnnistas teda ning ütles: Olgu õnnistatud Aabram,
kõige kõrgema Jumala, taeva ja maa Looja poolt!
Olgu kiidetud kõige kõrgem Jumal, kes sinu vaenlased su kätte andis!”
Ja Aabram andis temale kümnist kõigest.
Ja Soodoma kuningas ütles Aabramile:
Anna hingelised mulle, aga varandus võta enesele!”
Kuid Aabram ütles Soodoma kuningale:
Ma tõstan oma käe üles Issanda, kõige kõrgema Jumala poole,
kes on taeva ja maa Looja,
et ma ei võta lõngaotsa ega jalatsipaelagi kõigest sellest,
mis on sinu oma,
et sa ei saaks öelda: Mina olen Aabrami rikkaks teinud!
Mul pole midagi vaja - ainult, mis poisid sõid,
ja mehed, kes koos minuga käisid."
Aabraham andis kümnist preester Melkisedekile,
kes sümboliseerib siin Jeesust,
tänuks Jumala abi eest, mida ta oli võinud kogeda.
Kogu sellest tohutust sõjasaagist tahtis ta anda Issandale kümnist.
Keegi ei sundinud teda selleks, keegi ei käskinud seda teha.
Ei ole öeldud, et preester või Jumal käskis.
Ta ise tahtis anda selle Issandale. Ta tahtis anda jumalakoja heaks.
Alati, kui me seda teeme, tuletame me iseenestele meelde,
et Issand on minu karjane.
Me saame kogeda, millest Piibel räägib,
et parem on anda, kui võtta.
See on asi, mida me alati ei taipa.
Oleme nii harjunud sellega,
et on nii palju muretsemist, kuidas enese asjadega toime tulla.
Kuidas mul jätkub raha selle või teise asja jaoks.
Appi, appi!
Me ei tunne sel viisil andmiserõõmu.
Kui see on põhimõttena Piiblis, siis see õpetab meid.
Saame tunda andmiserõõmu iga kord, kui seda teeme.
Tuleb öelda, et mida vanemaks ma saan,
mida kauem me seda oleme teinud, seda väärtuslikumana see tundub.
Kui ma tagasi vaatan
ja näen Issandat tänades asju, milles olen saanud olla osaline;
asju, mille õnnistamiseks olen saanud käe sirutada
või millist kogudust olen juba aastaid saanud toetada,
siis mida vanemaks ma saan ja mida kauem olen seda teinud,
seda suuremaks aardeks see muutub.
Kui sellele mõelda,
siis siit elust lahkudes ei saa ma ju midagi kaasa viia,
aga see jääb minust siia järele.
Nii see on.
Mulle tuli sellega seoses meelde,
et meie kooli, lasteaeda ja huviringe ülalpidav ühing
maksab samuti kümnist Jumalale.
Otsustasime, et pole vahet, kui suured on meie sissetulekud,
me igal juhul maksame kümnist. Oleme olnud selles ustavad.
Tohutu rõõm täidab mu südant iga kord, kui me seda teeme,
sest meie töö edenedes suureneb ka kümise suurus.
See tähendab ju, et me saame kogu aeg olla
üha suuremaks ja suuremaks õnnistuseks
selle läbi, mida me saame anda.
See on tohutu rõõm.
Mida vanemaks me saame, seda suurem on andmiserõõm.
Võib ju mõelda, et: "See oli vaid Vana Testamendi põhimõte.
Mina ei pea seda järgima!"
Muidugi! Sa ei pea seda järgima. See ei olnud kohustuslik asi.
Aabraham andis kümnist enne seaduse tulekut.
See ei olnud mingi seadus, see oli lihtsalt põhimõtte küsimus.
Jeesus kinnistas seda siiski Luuka evangeeliumis 11:42
Ta räägib siin variseridega nii: "Kuid häda teile, variserid,
et te maksate kümnist mündist ja ruudist ja igast aedviljast,
aga lähete mööda kohusest ja Jumala armastusest!
Neid asju tuleb teha, kuid teisi ei tohi jätta hooletusse."
Jeesus ütleb küll,
et armastus on tähtsam kui see, et annad igast maitsetaimest kümnist.
Kuid Ta ütleb, et ka seda ei tasu tegemata jätta.
Kümnis kuulub Jumalale.
Jumal ju ei vaja iseenesest sinu ja minu raha.
Kirjakoht Malaki raamatus ei ütlegi, et need on selle jaoks.
Need on mõeldud Jumalariigi ehitamiseks.
On kirjutatud: "Tooge kõik kümnis täies mõõdus varaaita,
et mu kojas oleks toitu."
Kümnis kuulub kogudusele, kuhu sina kuulud,
et Jumal võiks teha tööd selles koguduses ja selle kaudu,
nii nagu Ta on kavandanud.
Sa tood oma raha sinna, kust sa saad oma vaimutoitu.
Sinna sa annad tänutäheks saadu eest oma kümnise,
et õnnistada Jumala tööd, mida Ta koguduse kaudu teeb.
Selles peitubki saladus.
Jumal lubab, et kui sa nii teed, siis õnnistab Tema sind.
Nagu ma juba ütlesin, on see selline kirjakoht,
kus Jumal ise ütleb: "Proovige mind sellega!"
Tee proovi!
Mäletan, kui hakkasime esimest korda kümnist maksma.
Kas sa ka mäletad? Sellest on nüüd aastaid möödas.
Olime äsja usklikuks saanud ja meil olid rahalised raskused.
Arvasime, et ei saa endale kümnise maksmist lubada,
nii et me ei maksnudki enam. Arvasime, et see pole nii oluline.
Meie majandusasjad läksid koheselt veelgi halvemaks.
Kas mäletad seda?
See läks nii hulluks, et olime ikka väga hädas.
Siis olin ühel koosolekul, kus keegi palvetas mu eest.
Ta prohveteeris mulle ja küsis:
"Kas oled unustanud kümnist maksta?"
Sain aru, et olengi jätnud Jumala antud põhimõtte hooletusse.
Kohe, kui meelt parandasime, said meie rahaasjad jälle korda.
See näitas meile, et see põhimõte toimib tänagi.
Halleluuja! - Imeline!
Kümnise maksmine on konkreetne viis anda Jumalale rahaasjades esikoht.
Jumalale esmalt.
Meil on selline põhimõte - anname Jumalale esimesena.
Enne muid makse ja üürirahasid anname esmalt Jumalale.
Esmalt Temale, sest Tema on kõige allikas.
Sa näed, et kui nii teed, ei jää sa milleski puudusesse.
Sa ei kaota midagi.
Kui külvad Jumalariiki, saad mitmekordselt tagasi.
Palvetame nüüd.
Tänu, Taevaisa, et sul on imelisi põhimõtteid,
Su Sõna on neist tulvil.
Kui me järgime Sinu Sõna ja teeme Sinu tahte järgi,
siis Sa õnnistad meid.
Tänu, Taevaisa, et Sa annad meile julguse
ja tarkuse kõikides majandusküsimustes.
Tänu, et Sa annad julguse kõigile, kes tahavad asetada Sind esikohale;
kes tahavad heita kõrvale maailma hirmud ja himud,
nõudmised ja meelituse ja asetada Sind esikohale.
Tänu, et Sa annad igaühele julguse astuda neid samme
ja asetada Sind esikohale.
Tänu, Issand, et kui nii teeme ja asetame Sind elus esikohale,
asetame Sind esikohale ka rahaasjades ja anname Sulle esmalt,
siis Sa õnnistad meid.
Tänu, et Sinu õnnistuses pole millegist puudu.
See täidab kõik meie vajadused.
Haleluuja! Tänu Isa!
Tunnen, et Jumal tahab Sind julgustada.
Ole selles asjas julge!
Julge panna Jumal proovile
ja sa saad näha, et Sa ei pea kindlasti pettuma.
Aamen.
Jumal on tõesti aidanud meid mitmel viisil.
TV7 juht Martti Ojares ütles,
et kõige tähtsam ajal, milles me praegu elame,
on panna evangeelium levima kõikjale maailmas.
Selleks on meid kutsutud.
Kui soovid toetada TV7 tööd,
võid seda teha, helistades numbrile 900 1777
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Kui soovid rohkem infot tööst, mida Joyga koolis teeme,
võid külastada kodulehekülge: www.kristillinenkoulu.org
Sealt saad ka kontaktandmed, kui soovid tellida meie ajalehte,
mis tuleb tasuta Soome kodudesse
või raamatuid, mille olen kirjutanud.
Ole õnnistatud Jeesuse nimel!
Tea, et kui Jumal on esikohal, on ka majandusasjadega kõik korras.
Aamen.
TV7 annetustelefon: 900 1777 (7 eur'i) Swedbank EE052200221048388411 SEB EE441010220109461019 Saaja: Taevas TV7